་མོ་རིག་པ་འཛིན་མ་རྩེན་མ་ཞལ་གཅིག་ཕྱག་གཉིས་མ་ཛ་བོའི་མེ་ཏོག་ལྟར་དམར་བའི་མདངས་ཅན།ཞལ་མཆེ་བ་གཙིགས་ཤིང་ཁྲོ་
གཉེར་དང་བཅས་པས་སྟེང་དུ་ཕྱོགས་པ།དམར་ལ་ཟླུམ་པའི་སྤྱན་གསུམ་གྱེན་དུ་གཟིགས་པ།དབུ་སྐྲ་ནག་པོ་སིལ་བུ་ཐུར་དུ་འཕྱང་བ།།ཕྱག་གཡོན་བདུད་རྩིས་གང
བའི་ཐོད་པ་དང་བཅས་པས་ཞབས་གཡོན་གྱི་སྒྱིད་ཁུང་ནས་འཁྱུད་ཅིང་སྟེང་དུ་བཏེག་ནས་ཐོད་པའི་བདུད་རྩི་ཞལ་དུ་གསོལ་བའི་ཚུལ་དུ་འཛིན་པ།གཡས་ན་རྡོ་རྗེ་རྩེ་ལྔ་པ་།
འཛིན་པས་ཞབས་གཡས་པུས་མོ་བཙུགས་པའི་རྟིང་པ་ལ་བསྣུན་པ།མནྡ་ར་དང་།མྱ་ངན་མེད་པ་དང་།ཡོངས་འདུའི་མེ་ཏོག་གི་ཕྲེང་བ་གཡོན་ན་འཛིན་ཅིང་རྒྱན་

གཞཞན་ཐམས་ཅད་སྤངས་པ།ཡེ་ཤེས་ཀྱི་མེ་འབར་བའི་དབུས་ན་བཞུགས་པ་སྟེ།མདོར་ན་རྗེ་བཙུན་རྡོ་རྗེ་རྣལ་འབྱོར་མ་རིག་པ་འཛིན་མའི་དཀྱིལ་འཁོར་རྟེན་དང་བརྟེན་པར་བཅས་པ།
མངོན་སུམ་བཞིན་དུ་གཟིགས་པའི་མོས་པ་མཛོད།དེས་དཀྱིལ་འཁོར་དུ་འཇུག་པའི་ཆོས་རྣམས་གྲུབ་ནས།ཞུགས་པའི་དཀྱིལ་འཁོར་དུ་དབང་བཞི་བྱིན་རླབས་ཀྱི་ཚུལ་དུ་བསྐུར
བཞུ་བའི་ཡོན་དུ་མཎྜལ་འབུལ་བར་ཞུ།མཎྜལ་ཕུལ་ནས་གསོལ་བ་འདེབས་པ་འདིའི་རྗེས་ཟློས་ལན་གསུམ་མཛོད།།བྱང་ཆུབ་རྡོ་རྗེ་སངས་རྒྱས་ལ།།མཆོད་ཆེན་ཇི་ལྟར་སྩལ་བ
ལྟར།།བདག་ཀྱང་བསྐྱབ་པའི་དོན་གྱི་ཕྱིར།།ནམ་མཁའི་རྡོ་རྗེ་དེང་བདག་སྩོལ།།ཞེས་པས་གསོལ་བ་བཏབ་ནས་དམིགས་པ་འདི་བཞིན་མཛོད།དཀྱིལ་འཁོར་གྱི་ཤར་ཕྱོགས།
སུ་རིན་པོ་ཆེའི་ཁྲི་དང་པད་ཟླའི་གདན་ལ་ཁྱེད་རང་རྣམས་རྗེ་བཙུན་རྡོ་རྗེ་རྣལ་འབྱོར་མའི་ང་རྒྱལ་གྱིས་འཁོད་པའི་སྟེང་དུ་གདུགས་དཀར་པོ་གསེར་གྱི་ཡུ་བ་ཅན་དང་།གཡས་སུ་རྒྱལ་
མཚན།གཡོན་དུ་བ་དན།ཁོར་ཡུག་ཏུ་མཆོད་པའི་སྤྲིན་ཚོགས་དང་བཅས་པ་ལ།རྗེ་བཙུན་མའི་ཐུགས་ཀ་ནས་སྤྲུལ་པའི་དབང་གི་ལྷ་རྣམས་ཀྱིས་བགེགས་སྐྲོད་པ་དང་།མཆོད

པ་དང་བཀྲ་ཤིས་ཀྱི་གླུ་དང་བཅས་པ་བརྗོད་ཅིང་གཙོ་མོའི་ཕྱག་ན་བུམ་པ་དཀར་པོ་ཡེ་ཤེས་ཀྱི་བདུད་རྩིས་གང་བ་ཐོགས་ཏེ་ཁྱེད་རང་རྣམས་ཀྱི་སྤྱི་བོར་བཞག་ཅིང་
དབང་བསྐུར་བར་མོས་པ་མཛོད།ལས་ཀྱི་རྡོ་རྗེས་བུམ་པ་སློབ་མའི་ཕྱོགས་སུ་བཏེག།་སློབ་དཔོན་གྱིས་རྡོ་རྗེ་དྲིལ་བུ་འཛིན་ཅིང་མེ་ཏོག་འཐོར་བ་དང་བཅས་ཏེ།བཀྲ་ཤིས་གང
ཞིག་ཆོས་ཀྱི་དབྱིངས་ལས་ལེགས་བྱུང་བ།།ཧེ་རུ་ཀ་དཔལ་འཇིགས་བྱེད་རྒྱལ་པོ་འབང་བའི་སྐུ།།ཤེས་རབ་ཕག་མོའི་པདྨར་རྡོ་རྗེ་རོལ་མཛད་པའི།།བདེན་པ་དེས་ཀྱང་བདེ་མཆོག
ལ་གནས་བཀྲ་ཤིས་ཤོག།ཧེ་རུ་ཀ་དཔལ་འབར་བའི་སྐུ་མངའ་བ།།ཧ་ཧའི་གད་རྒྱངས་ས་གསུམ་གཡོ་བར་བྱེད།།ཧཱུྃ་ཧཱུྃ་ཕཊ་ཕཊ་བདུད་ཀྱི་གླད་འགེམས་པའི།།བདེ་མཆོག་
འཁོར་ལོའི་བཀྲ་ཤིས་དེང་འདིར་སྒྲོལ།།ཨེ་ཝཾ་མཉམ་པར་སྦྱོར་བ་སྔགས་ཀྱི་སྐུ།།ཨཱ་ལི་ཀཱ་ལི་གཉིས་མེད་རོལ་པའི་གསུང་།ཨོཾ་གྱི་ངོ་བོར་སོན་པའི་ཐུགས་མངའ་བ།།རྡོ་རྗེ་
ཕག་མོའི་བཀྲ་ཤིས་དེང་འདིར་སྩོལ།།ཞེས་བརྗོད་པའི་མཐར་བུམ་པ་སྤྱི་བོར་བཞག་ཅིང་།།ཇི་ལྟར་བལྟམས་པ་ཙམ་གྱིས་ནི།།ལྷ་རྣམས་ཀྱིས་ནི་ཁྲུས་གསོལ་ལྟར།།ལྷ་

ཡི་ཆུ་ནི་དག་པ་ཡིས།།དེ་བཞིན་བདག་གིས་དབང་བསྐུར་རོ།།ཨོཾ་སརྦ་ཏ་ཐཱ་ག་ཏཱ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུྃ།ཙཀྲ་ཝཱི་ར་སྟཱཾ་ཨ་བྷི་ཥིཉྩཱ་མཾ།བཛྲཱི་བྷ་ཝ་ཨ་བྷི་ཥིཉྩ་ཧཱུྃ་ཞེས་གསུང་
ཞིང་ང་དབང་བསྐུར་བས་ཁྱེད་རང་རྣམས་ཀྱི་ལུས་ཐམས་ཅད་བྱང་ཆུབ་སེམས་ཀྱི་ཆུ་རྒྱུན་གྱིས་གང་།ཆུ་ལྷག་མ་ཡང་ལུད་པ་ལས་མི་བསྐྱོད་པ་སོགས་སངས་རྒྱས་རིགས་ལྔས
དབུར་བརྒྱན།རྗེ་བཙུན་མའི་ཐུགས་ཀ་ནས་སྤྲོས་པའི་ལྷ་མོ་མེ་ཏོག་མ་ལ་སོགས་པ་རྣམས་ཀྱིས་ཀྱང་མཆོད་པར་མོས་པ་མཛོད།ཨོཾ་བཛྲ་པུཥྤེ་ཨཱཿཧཱུྃ་སོགས་ནས།ནཻ་ཝི་ཧྱེའི།
བར་སྦྱར་བས་མཆོད།དེ་ནས་ཁྱེད་རང་རྣམས་དཀྱིལ་འཁོར་གྱི་ནུབ་ཕྱོགས་སུ་འཁོད་པའམ།འཁོད་པར་མོས་ཏེ་སྔགས་ཀྱི་བཟླས་ལུང་གི་སྒྲུ་དུ་དམིགས་པ་འདི་བཞིན་
མཛོད།སློབ་དཔོན་ལ་རྗེ་བཙུན་མ་དངོས་ཡིན་སྙམ་པའི་གུས་འདུད་དྲག་པོ་བྱས་པས་ཐུགས་ཀའི་ས་བོན་སྔགས་ཕྲེང་དང་བཅས་པ་ལས་སྔགས་ཀྱི་ཕྲེང་བ་བྱེ་རུ་བསྟར་ལ་བརྒྱུས་པ།
ལྟར་བསམ་གྱིས་མི་ཁྱབ་པ་བྱུང་།སློབ་དཔོན་གྱི་ཞལ་ནས་ཐོན།དེ་ལས་འོད་ཟེར་འཕྲོས་པས་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་དཔའ་བོ་དང་རྣལ་འབྱོར།

མ་རྣམས་ཀྱི་ཐུགས་ཀ་ནས་ཐུགས་གཉིས་སུ་མེད་པའི་ཡེ་ཤེས་དང་།བྱིན་རླབས་ཐམས་ཅད་སྔགས་ཕྲེང་གི་རྣམ་པར་སྤྱན་དྲངས་ཏེ།ཞལ་ནས་ཐོན་པའི་སྔགས་ཕྲེང
དང་དབྱེར་མེད་དུ་གྱུར་པ་དེ་ཉིད་ཁྱེད་རང་རྣམས་རྗེ་བཙུན་མའི་སྐུ་ཅན་དུ་གྱུར་པའི་ཞལ་དུ་ཞུགས།ཐུགས་ཀའི་བྃ་ཡིག་གི་མཐར་གཡོན་སྐོར་དུ་དམར་འཁྱིལ་གྱིས་འཁོད་པར་མོས་པ་བྱས
ཏེ་སྔསྔགས་འདིའི་རྗེས་ཟློས་ལན་གསུམ་མཛོད།ཅེས་བརྗོད་ལ་ཨོཾ་གསུམ་མའི་རྗེས་ཟློས་བྱེད་དུ་གཞུག།དེ་བརྟན་པར་བྱ་བའི་སླད་དུ་སློབ་དཔོན་གྱིས་ལག་པ་གཡོན་པ་རྡོ་རྗེ་དང་བཅས་པ།
ཁྱེད་རང་རྣམས་ཀྱི་སྤྱི་བོར་བཞག་ཅིང་སྔགས་བརྗོད་པས་བྱིན་གྱིས་བརླབས་པའི་མོས་པ་མཛོད།ཅེས་བརྗོད་ལ་ཐལ་མོ་སྤྱི་བོར་བཞག་ཅིང་སྔགས་བརྗོད།སྤྱོད་པའི་རྗེས་གནང་གི་སླད་དུ།།
ཁྱེ་རང་རྣམས་རྗེ་བཙུན་མའི་སྐུའི་རྣམ་འགྱུར་དུ་བྱས་པའི་ཕྱག་གཡོན་དུ་བདུད་རྩི་དང་།གཡས་སུ་རྡོ་རྗེ་བཟུང་ནས་དམིགས་པ་འདི་བཞིན་དུ་མཛོད།སེམས་ཅན་གྱི་དོན་བྱ་བའི་ཕྱིར།
སྤྱོད་ཡུལ་གྱི་གནས་སུ་འཇུག་པར་འདོད་པས་མཁའ་འགྲོ་སྤྲོ་བསྡུ་དང་བཅས་ནམ་མཁའ་ལ་འཕུར་ཞིང་།མན་བྷཾ་ག་དང་།དཔལ་གྱི་རིའི་རྩེ་མོར་རིམ་གྱིས་ཕྱིན་ཏེ།མནྡ་ར་དང་།

མྱམྱ་ངན་མེད་པ་དང་།ཡོངས་འདུ་རྣམས་སྐྱེས་པའི་ལྡུམ་གྱི་རབ་རྩེ་མོ་བརྒྱད་དང་ལྡན་པའི་རིན་པོ་ཆེའི་ཁང་པར་ཞུགས་པར་བསམས་ལ།ཞབས་གཡོན་བརྐྱངས་པའི་མཐིལ་རི་ལ་བརྡབས།
པཔས་བརྟན་གཡོ་ཐམས་ཅད་བསྐྱོད་ཅིང་སེམས་ཅན་ཐམས་ཅད་ཀྱི་རྒྱུད་བདེ་བས་གང་ཞིང་འོད་དུ་ཞུ་ནས་བདུད་རྩིའི་རང་བཞིན་དུ་གྱུར་པ་རྣམས་རླུང་འཇུག་པ་དང་བསྟུན་ནས་གཡོན་གྱི་
ཐོད་པར་བསྡུས་ཤིང་སྣ་བུག་གཡོན་ནས་བཏུད་བས་ཟག་མེད་ཀྱི་བདེ་བས་རྒྱུད་གང་བར་མོས་པ་མཛོད།ཅེས་སྒོམ་དུ་གཞུག་ཅིང་བདུད་རྩི་སྦྱིན།དེ་དག་ནི་སྔགས་དང་སྤྱོད་པའི་
རྗེས་སུ་གནང་བ་སྟེ།དེ་ལྟར་ན་ཁྱེད་རྣམས་ཀྱིས་བུམ་པའི་དབང་བསྐུར་བ་བྱིན་རླབས་ཀྱི་ཚུལ་གྱིས་ཐོབ་པ་ཡིན་ནོ།།གསང་དབང་གི་སླད་དུ།ཐབས་བདེ་བ་ཆེན་པོ་མཚོན་པར་
བྱེད་པ་ཤ་ཆེན་ནམ་ཤ་ཕལ་པ་མར་ལ་བཙོས་པ་ཕྱག་གཡས་དང་།ཤེས་རབ་སྟོང་པ་ཉིད་མཚོན་པར་བྱེད་པ་སིནྡྷུ་རའི་དཀྱིལ་འཁོར་གྱི་འོག་གི་ཐོད་པའི་བདུད་རྩི་ཕྱག་གཡོན་དུ་བྱིན་ཏེ།
དབང་བསྐུར་བར་མོས་པ་མཛོད།ཅེས་བརྗོད་ལ་ཨོཾ་གསུམ་མའི་སྔགས་བརྗོད་བཞིན་དུ་བྱིན།དེས་ཁྱེད་རྣམས་ཀྱིས་གསང་བའི་དབང་བསྐུར་བ་བྱིན་རླབས་ཀྱི་ཚུལ་གྱིས་ཐོབ་པ་ཡིན་ནོ།།

ཤེས་རབ་ཡེ་ཤེས་ཀྱི་དབང་གི་སླད་དུ།སིནྡྷུ་རའི་མཎྜལ་གྱི་ལྷ་མོའི་གནས་གསུམ་ནས་བླདྲ་པའི་རྡུལ་ཚོན་གྱིས་ཁྱེད་རང་རྣམས་ཀྱི་གནས་གསུམ་དུ་ཐིག་ལེབཀོད་པ་ལ་བརྟེན་ནས།རྗེ་བཙུན་མའི་སྐུ
གསུང་ཐུགས་ཀྱི་དངོས་གྲུབ་ཐམས་ཅད་སྩལ་ཞིང་ལུས་སེམས་ལ་བདེ་བས་ཁྱབ་ཅིང་རྒྱས་པར་མོས་པ་མཛོད།རྩ་སྔགས་བརྗོད་བཞིན་དུ་ཐིག་ལེ་བྱ།དེས་ཁྱེད་རྣམས་ཀྱིས་ཤེས་རབ་ཡེ་ཤེས་ཀྱི་དབང་བསྐུར་བ་བྱིན་རླབས་ཀྱི་ཚུལ
གྱིས་ཐོབ་པ་ཡིན་ནོ།།དབང་བཞི་པའི་སླད་དུ།ཆོས་ཐམས་ཅད་སྐྱེ་འགག་མེད་པ་སྤྲོས་པའི་མཐའ་ཐམས་ཅད་དང་བྲལ་བར་ཤེས་པར་བྱས་ཏེ་དེའི་ངང་དུ་ཅུང་ཟད་རེ་མཉམ་པར་འཇོག་པར་ཞུ།དེས་ཁྱེད་རྣམས་ཀྱིས་དབང་བཞི་པ་བྱིན།།
རླབ་ཀྱིས་ཐོབ་པ་ཡིན་ནོ།།པར་འདིར་སྒྲུབ་ཐབས་ཀྱི་ལུང་བཀླག་ཅིང་།རྗེས་དམ་ཚིག་ཁས་བླང་།གཏང་རག་གི་མཎྜལ།ལུས་ལོངྒ་སྤྱོད་འབུལ་བ་རྣམ་སྤྱི་ལྟར་བྱ།དེ་རྣམས་ཀྱི་སྒོ་ནས་རྗེ་བཙུན་རྡོ་རྗེ་རྣལ་འབྱོར་མ་མི་ཏྲི
མཁའ་སྤྱོད་དུ་གྲག་པའི་བྱིན་རླབ་ཀྱི་བཀའ་ཟབ་མོ་ལེགས་པར་གསན་པ་ཡིན་པས་རང་གཞན་གྱི་དོན་རྒྱ་ཆེན་པོ་མཛད་པར་ཞུ།བསོད་ནམཱ་འདི་ཡིས་སོག་བརྗོད་ལ་སློབ་མ་རྣམ་རང་གནས་སུ་གཏང་།ཚོགས་ཀྱི་
མཆོད་པ་ཡོད་ན་སྤྱི་ལྟར་བྱ་ཞིང་དགའ་སྟོན་ལ་ལོང་སྤྱད།གསུམ་པ་ནི།མཆོད་པ་རྣམ་ཞལ་བ་སོས་ལ་བསང་སྦྱང་བྱིན་གྱིས་བརླབ།ཕྱི་ནང་གི་མཆོད་པ་དང་།བསྟོད་པས་བསྟོད།ཧེ་རུ་ཀའི་ཡིག་བརྒྱ་ལན་གསུམ།

དང་།མ་འབྱོར་པ་དང་སོགས་ཀྱིས་ནོངས་པ་བཟོད་པར་གསོལ།ཨོཾ་ཁྱེད་ཀྱིས་སོགས་ནས།བཛྲ་མུཿས་སིནྡྷུ་རའི་ཡེ་ཤེས་པ་དང་།བུམ་ནང་གི་ཡེ་ཤེས་པ་དང་།གཏོར་མགྲོན་གྱི་ཡེ་ཤེས་པ་རྣམ་གཤེག།མདུན་བསྐྱེད་ཀྱི་
དདམ་ཚིག་པ་སིདྡྷ་རའི་རང་བཞིན་དུ་གྱུར་པར་བསམ།རང་གི་གནས་རྣམ་སུ་ཟླ་བའི་དཀྱིལ་འཁོར་རེ་རེའི་སྟེང་དུ་ལྟེ་བར་ཨོཾ་བཾ་སོག་གོ་ཆ་དགོད།དགེ་བ་འདི་ཡིས་མྱུར་དུ་བདག།རྡོ་རྗེ་ཕག་མོ་འགྲུབ་གྱུར་སོགས་བསྔོ་
སྨོན་ན་དང་བཀྲ་ཤིས་ཇི་ལྟར་རིག་པར་བརྗོད།ལས་ཀྱི་རྗེས་མི་མངོན་པར་བྱའོ།།བཞི་པ་ནི།བྱིན་རླབ་ཀྱི་སྐབླ་ཡིག་རྙིང་དང་།སྒྲུབ་ཐབཱ་རིན་འབྱུང་སོག་ལས་གོང་དུ་བཀོད་པ་དང་ཅུང་ཟད་མི་མཐུན་པའི་ཁྱད་པར།བུམ་
དཔང་གི་སྐབ་སུ་བྱུར་བསལ་བ་སྔོན་དུ་འགྲོ་བས་སློབ་མ་ལྷ་མོར་བསྐྱེད་ཅིང་གོ་ཆ་སོགས་བགོད་པར་ཆུ་དབང་བསྐུར།གསང་དབང་འདྲ།བྱིན་རླབ་ཀྱི་དངོས་གཞི་སློབ་མ་ལྷར་གསལ་བ་དང་།རྩ་སྔགས་ཀྱི་བྱིན་གྱིས
བརླབ་པ་དང་།བདུད་རྩིས་འཐོར་འཐུང་བྱ་བ་སྔོན་དུ་འགྲོ་བས།གོང་བུ་བསྡུ་བ།རྗེས་གཞིག།དྲོད་དང་།མི་རྟོག་པ་དང་།བདེ་བའི་ཡེ་ཤེས་དབབ་པ་རྣམས་ཀྱི་མཐར་བརྟན་པར་བྱེད་པ་རྣམ་དབང་གོང་མ་གཉིས་ཀྱི་དོན་
ཐུབ་དང་།སྦྱོང་བའི་རྗེས་གནད་སྦྱིན་པར་མཛད་དེ།རྒྱ་གཞུང་གི་དགོད་པར་གསུདྲ་པ་དོན་ལ་གནས་མོད།འདིར་བཀོད་པའང་སྤུ་ལུང་པའི་ཡིག་ཆ་ལས།བླ་མ་བརྒྱུད་པའི་ཕྱག་ལེན་གྱིས་གོང་འོག་འབྲེལ་བསྡེབས

ཏེ་དོན་གྱི་གནད་ཚང་བར་མཛད་པ་ལྟར་ལ་རྒྱ་གཞུང་སོགས་ཀྱི་དགོ་དྲ་ཕ་མེད་དུ་མི་རུང་བས་ཅུང་ཟད་བརྒྱན་ཏེ་བཀོད་པ་ཡིན་པས་འགལ་བར་མི་བསམ་ཞིང་།།བྱེད་པར་རང་ལུག་ལ་དེང་སང་གི་བར་དུ་བླ་མ་རྣམས་
ཀྱི་ཕྱག་པ་ཞེས་ཀྱང་འདི་ལྟར་མཛད་པ་ཡིན་ནོ།།ངག་དབང་ཆོས་གྲགས་ཀྱི་ཡིག་ཆ་ནི་སྤུ་ལུང་པའི་ཡི་གེའི་སྙིང་པོའི་བཅུད་ཕྱུང་པ་ལྟ་བུར་སྣང་ནའང་ཅུང་ཟད་བསྡུས་ཆེས་པར་སྣང་ངོ་།།གོང་བུ་བསྡུ་བའི་སྐབླ་ཇི་སྐད་དུ།རང་
ལུས་སུམ་ཅུ་རྩ་དྲུག་ཁམས་ཀྱི་ཚོགས།།མིག་སྒྲ་རྣ་ལྕེ་ལུས་ཏེ་དབང་པོ་ལྔ།ངག་དང་རྐང་ལག་གཤད་གཅི་ལས་དང་ང་ལྔ།།རང་བཞིན་དག་ཀྱང་དེ་ལྟར་མ་རྟོག་པའི།།མ་ལུས་འགྲོ་དྲུག་སེམས་ཅན་ཚོགས།ལས་དང་ཉོན་མོངས
སྡུག་བསྔལ་གྱི།།འཁོར་ལོ་བསྐོར་བ་འདི་དག་ནི།།ངེས་པར་བྱང་ཆུབ་ལ་གཞུག་བྱ།།ཞེས་གསུཏྤ་ཏེ།དེ་ལྟ་བུའི་ཚུལ་ལ་དམིག་པ་མེད་པའི་སྙིང་རྗེ་སྒྱུ་མ་ལྟ་བུས་སྣོད་བཅུད་འོད་གསལ་དུ་བསྡུ་བ་ལ་འཇུག་པ་ཡིན་ནོ།།
རྗེརྗེས་སུ་གཞིག་པ་ནི་ཡེ་ཤེས་དབབ་པའི་སྐབསུ་བཤད་པ་ལྟར་རང་ལུས་བཾ་ཡིག་ཏུ་གསལ་བ་སྟོང་པར་གཞུག་པ་དེ་ཡིན་ལ།གང་ལྟར་ཡང་སྟོང་ཉིད་ཀྱི་ངང་ལས་རང་རྡོ་རྗེ་རྣལ་འབྱོར་མར་བསྒོམ་པ་མན་ཆད་འདྲའོ།།
འདིའི་བསྙེན་སྒྲུབ་ལས་གསུམ་ལ་བརྟེན་ནས་མཁའ་སྤྱོད་ཀྱི་དངོས་གྲུབ་བསྒྲུབ་པའི་ཚུལ་ལ།བསྙེན་པ་ནི་སྤུ་ལུང་བའི་ཡིག་ཆའི་དཀྱུས་སུ་གསལ།སིནྡྷུ་ར་སྒྲུབ་པ་དང་།གྲུབ་ནས་ལས་ལ་སྦྱར་ཏེ་སྤྱོད་པ་བྱ་བའི་

ཚུལ་་དཀྱུས་སུ་མདོ་ཙམ་གསུངས་པ་ལྟར།རྒྱས་པར་ནཱ་རོ་མཁའ་སྤྱོད་ཀྱི་མན་ངག་དང་མཐུན་པས་དེའི་ཁྲིད་ཡིག་རྣམས་ལས་གསུངས་པ་ལྟར་ཤེས་པར་བྱའོ།།རིག་པ་འཛིན་པའི་བྱིན་རླབས་ཚུལ།།ཤིན་ཏུ་གསལ་
པཔར་བརྗོད་པའི་དགེས།།མཁའ་སྤྱོད་གྲུབ་པའི་ཚོགས་རྣམས་ཀྱིས།།ས་གསུམ་འཇིག་རྟེན་རྒྱན་གྱུར་ཅིག།ཅེས་པའང་འཇམ་མགོན་ས་སྐྱེ་བ་ཆེན་པོ་སོགས་ཀྱི་ཞལ་སྔ་ནས་ཚུལ་འདིའི་བཀའ་དྲིན་ཐོབ་པ་བྱ་བྲལ་
པ་འཇམ་དབྱངས་བླ་མ་དགྱེས་པའི་འབངས་མཁྱེན་བརྩེའི་དབང་པོས་བྲིས་པ་མངྒ་ལཾ་བྷཱུ་ཡཱ་ཏྲ།༈།མཻ་ཏྲི་མཁའ་སྤྱོད་མའི་བྱིན་རླབས་ཀྱི་བརྒྱུད་པའི་གསོལ་འདེབས་ན་ཁའ་སྤྱོད་དཔལ་སྟེར་ཞེས་བྱ་བ་བཞུགས།
སོ།།རྡོ་རྗེ་འཆང་ཆེན་རྡོ་རྗེ་རྣལ་འབྱོར་མ།།སྤྱན་རས་གཟིགས་དབང་བློ་གྲོས་རིན་ཆེན་ཞབས།།རི་ཁྲོད་དབང་ཕྱུག་གྲུབ་ཆེན་མཻ་ཏྲི་པ།།བཛྲ་པཱ་ཎི་རྣམས་ལ་གསོལ་བ་འདེབས།།པདྨ་རྡོ་རྗེ་ཛ་ཡ་སེ་ན་དང་།།སུབ་པ་ལོ་ཙཱ
རྗེ་བཙུན་གྲགས་པའི་ཞབས།།ས་པ་ཎ་འཕགས་པ་ཞང་སྟོན་བྲག་ཕུག་པ།།བློ་གྲོས་བརྟན་པ་རྣམས་ལཊ།དཔལ་ལྡན་ཚུལ་ཁྲིམས་བོར་ཆེན་རྡོ་རྗེ་འཆང་།།སེམས་དཔའ་ཆེན་པོ་ཤེས་རབ་བཟང་པོ་དང་།།མཁྱེན་རབ།
ཆོས་རྗེ་ཤཱཀྱ་དོན་གྲུབ་ཞབས།།ཀུན་དགའ་ལེགས་གྲུབ་རྣམས་ལཊ།ཀུན་དགའ་ཆོས་གྲགས་མཆོག་ལེགས་རྡོ་རྗེ་དང་།།བསྟན་འཛིན་བཟང་པོ་མཁྱེན་རབ་བྱམས་པའི་དཔལ།།ཀུན་དགའ་ལྡན་གྲུབ་ལེགས་པའི།

འབྱུང་གནས་དང་།།ཀུན་དགའ་བློ་གྲོས་རྣམས་བསྟན་པའི་ཉི་མ་ཀུན་དགའ་རྒྱལ་མཚན་ཞབས།།འཇམ་དཔལ་གཞོན་ནུ་རྡོ་རྗེ་རིན་ཆེན་དང་།།བརྒྱད་སྲོལ་ཀུན།།
འདུས་རྩ་བའི་བླ་མ་སོགས།།དངོས་བརྒྱུད་བླ་མ་རྣམས་ལཿདབང་གིས་རྒྱུད་སྨིན་དམ་ཚིག་རྣམ་པར་དག།བྱིན་རླབས་བདུད་རྩིས་ཡེ་ཤེས་སྐྱེ་བ་དང་།།རིམ་གཉིས་སྤྱོད།།
པར་བཅས་པའི་བསྙེན་སྒྲུབ་ཀྱིས།།མཁའ་སྤྱོད་གོ་འཕང་འགྲུབ་པར་བྱིན་གྱིས་རློབས།།ཞེས་པའང་འཇམ་དབྱངས་མཁྱེན་བརྩེའི་དབང་པོས་གསོལ་བ་བཏབ།
པཔ་དགེ།ཚར་ལུགས་ཀྱི་བརྒྱུད་པ་ལྟར་ན་རྗེ་བཙུན་གོང་མ་མན་རྨོར་ཆེན་གྱིས་མཛད་པའི་ཨིནྡྲ་མཁའ་སྤྱོད་ཀྱི་བརྒྱུད་པ་དང་འདྲའོ།།མངྒ་ལཾ།།།
་ཁྲོས་པའི་སྲུང་མ་རྗེ།

।ऽ